**ΠΡΟΓΡΑΜΜΑ 1ου ΠΑΝΕΛΛΗΝΙΟΥ ΣΥΝΕΔΡΙΟΥ ΑΘΛΗΤΙΚΗΣ ΟΔΟΝΤΙΑΤΡΙΚΗΣ**

**ΤΟΠΟΣ ΔΙΕΞΑΓΩΓΗΣ ΣΥΝΕΔΡΙΟΥ: ΑΜΦΙΘΕΑΤΡΟ «ΑΛΕΚΟΣ ΠΑΠΑΔΟΠΟΥΛΟΣ», ΚΥΠΑΡΙΣΣΙΑ**

**ΠΑΡΑΣΚΕΥΗ 8/9/23**

**11.00-12.00 ΕΓΓΡΑΦΕΣ**

**12.00-12.30 ΑΘΛΗΤΙΚΗ ΟΔΟΝΤΙΑΤΡΙΚΗ. ΠΑΡΕΛΘΟΝ, ΠΑΡΟΝ ΚΑΙ ΜΕΛΛΟΝ**

Ομιλητές: ΤΡΑΠΑΛΗΣ Γ., ΚΟΥΙΜΤΖΗΣ Θ

**12.30-14.00 ΣΤΡΟΓΓΥΛΟ ΤΡΑΠΕΖΙ: ΤΡΑΥΜΑ ΚΑΤΑ ΤΗΝ ΑΘΛΗΣΗ. ΤΙ ΘΑ ΠΡΕΠΕΙ Ο ΟΔΟΝΤΙΑΤΡΟΣ ΝΑ ΓΝΩΡΙΖΕΙ**

ΣΥΝΤΟΝΙΣΤΗΣ: ΚΟΥΙΜΤΖΗΣ ΘΕΟΔΩΡΟΣ

ΟΜΙΛΗΤΕΣ: ΒΑΔΙΑΚΑΣ ΓΕΩΡΓΙΟΣ, ΚΟΥΙΜΤΖΗΣ ΘΕΟΔΩΡΟΣ, ΠΑΠΑΚΩΣΤΑ ΒΕΡΟΝΙΚΑ,

ΤΖΙΜΠΟΥΛΑΣ ΝΕΣΤΟΡΑΣ, ΚΥΡΑΝΟΥΔΗ ΑΙΚΑΤΕΡΙΝΗ

**14.00-14.30 ΔΙΑΛΕΙΜΜΑ - KAΦΕΣ**

**14.30-15.30 ΣΥΝΕΧΕΙΑ ΣΤΡΟΓΓΥΛΟΥ ΤΡΑΠΕΖΙΟΥ**

**15.30-16.30 ΚΛΙΝΙΚΟ ΣΕΜΙΝΑΡΙΟ ΑΚΙΝΗΤΟΠΟΙΗΣΗΣ**

ΣΥΝΤΟΝΙΣΤΕΣ: ΚΟΥΙΜΤΖΗΣ ΘΕΟΔΩΡΟΣ, ΚΥΡΑΝΟΥΔΗ ΑΙΚΑΤΕΡΙΝΗ

**16.30-17.00 ΔΙΑΛΕΙΜΜΑ - ΚΑΦΕΣ**

**17.00-19.00 CBCT – Ανάγνωση CBCT**

ΣΥΝΤΟΝΙΣΤΕΣ: ΤΣΙΧΛΑΚΗΣ ΚΩΝ/ΝΟΣ -ΜΕΛΑΚΟΠΟΥΛΟΣ ΙΩΑΝΝΗΣ

**20.30 ΤΕΛΕΤΗ ΕΝΑΡΞΗΣ. ΠΑΡΚΟ ΒΛΑΧΕΡΝΑΣ ΦΙΛΙΑΤΡΑ** Καλωσόρισμα από χορευτικό συγκρότημα του Συλλόγου Φιλοπροόδων Φιλιατρών, δοκιμή τοπικών προϊόντων.

Χαιρετισμοί, Βράβευση Μαρίας Μενενάκου για τη συμβολή της στην ΕΕΑΘΛΟ. Δεξίωση με Μπουφέ και ζωντανή μουσική με ορχήστρα.

**ΣΑΒΒΑΤΟ 9/9/23**

**ΑΜΦΙΘΕΑΤΡΟ «ΑΛΕΚΟΣ ΠΑΠΑΔΟΠΟΥΛΟΣ», ΚΥΠΑΡΙΣΣΙΑ**

**9.30-11.30 ΣΤΡΟΓΓΥΛΟ ΤΡΑΠΕΖΙ ΑΚΙΝΗΤΗ ΠΡΟΣΘΕΤΙΚΗ ΜΕΣΑ ΑΠΟ ΤΙΣ ΝΕΩΤΕΡΕΣ ΚΑΙΝΟΤΟΜΙΕΣ**

ΣΥΝΤΟΝΙΣΤΗΣ: ΚΟΥΡΤΗΣ ΣΤΕΦΑΝΟΣ

ΟΜΙΛΗΤΕΣ: ΙΛΙΑ ΡΟΥΣΣΟΥ, ΠΑΝΑΓΙΩΤΗΣ ΑΝΔΡΙΤΣΑΚΗΣ

**11.30-12.00 ΔΙΑΛΕΙΜΜΑ - ΚΑΦΕΣ**

**12.00-14.00 ΚΛΙΝΙΚΟ ΦΡΟΝΤΙΣΤΗΡΙΟ ΚΙΝΗΤΗΣ ΠΡΟΣΘΕΤΙΚΗΣ: «ΕΠΕΝΘΕΤΕΣ ΟΛΙΚΕΣ ΟΔΟΝΤΟΣΤΟΙΧΙΕΣ ΣΕ ΕΜΦΥΤΕΥΜΑΤΑ: ΟΔΗΓΙΕΣ ΚΛΙΝΙΚΗΣ ΕΦΑΡΜΟΓΗΣ ΚΑΙ ΕΠΙΤΡΑΠΕΖΙΑ ΕΠΙΔΕΙΞΗ ΚΛΙΝΙΚΩΝ ΣΤΑΔΙΩΝ**

ΣΥΝΤΟΝΙΣΤΕΣ: ΣΥΚΑΡΑΣ ΝΙΚΗΤΑΣ, ΝΑΚΑ ΟΛΓΑ

**14.00-14.30 ΔΙΑΛΕΙΜΜΑ - ΕΛΑΦΡΥ ΓΕΥΜΑ**

**14.30-16.30 ΑΘΛΗΤΕΣ ΚΑΙ ΑΘΛΟΥΜΕΝΟΙ. ΜΙΑ ΕΙΔΙΚΗ ΚΑΤΗΓΟΡΙΑ ΑΣΘΕΝΩΝ ΣΤΑ ΙΑΤΡΕΙΑ ΜΑΣ.**

ΣΥΝΤΟΝΙΣΤΗΣ: ΡΑΧΙΩΤΗΣ ΧΡΗΣΤΟΣ

ΟΜΙΛΗΤΕΣ: ΑΡΜΠΗΣ ΣΠΥΡΟΣ, ΡΑΧΙΩΤΗΣ ΧΡΗΣΤΟΣ, ΜΑΝΟΣ ΑΛΕΞΑΝΔΡΟΣ, ΑΡΧΟΝΤΟΠΟΥΛΟΥ ΑΓΓΕΛΙΚΗ, ΒΛΑΣΙΑΔΗΣ ΚΩΝΣΤΑΝΤΙΝΟΣ, ΚΑΡΔΑΡΑ ΠΑΝΑΓΙΩΤΑ

**18.00-20.00** **ΑΘΛΗΤΙΚΕΣ ΕΚΔΗΛΩΣΕΙΣ**

Αγώνας δρόμου(Τρέξιμο, Βάδην 4 χλμ)

Παιδικός αγώνας δρόμου (1 χλμ)

Αγώνας Beach volley

Αγώνας Μπάσκετ

**ΑΠΟΝΟΜΕΣ**

**21.30 Οινογνωσία & Γευσιγνωσία**

Δοκιμή τοπικών εδεσμάτων & ποικιλίες οίνου στο εστιατόριο «Καρνάγιο» στην παραλία Κυπαρισσίας (κόστος συμμετοχής: 10 ευρώ/άτομο) Οινογνώστης: Κωνσταντίνος Ντάντος

**ΚΥΡΙΑΚΗ 10/9/23**

**ΑΜΦΙΘΕΑΤΡΟ «ΑΛΕΚΟΣ ΠΑΠΑΔΟΠΟΥΛΟΣ», ΚΥΠΑΡΙΣΣΙΑ**

**10.00-11.30 ΣΤΡΟΓΓΥΛΟ ΤΡΑΠΕΖΙ: ΣΧΕΔΙΟ ΘΕΡΑΠΕΙΑΣ ΣΤΗΝ ΠΡΟΣΘΕΤΙΚΗ**

**Διαδραστική συζήτηση με τους συναδέλφους στο αμφιθέατρο**

ΣΥΝΤΟΝΙΣΤΕΣ:ΝΙΚΗΤΑΣ ΣΥΚΑΡΑΣ, ΟΛΓΑ ΝΑΚΑ, ΣΤΕΦΑΝΟΣ ΚΟΥΡΤΗΣ

**11.00-11.30 ΔΙΑΛΕΙΜΜΑ - ΚΑΦΕΣ**

**11.30-13.00 ΑΘΛΗΤΙΚΟΙ ΝΑΡΘΗΚΕΣ.**

ΣΥΝΤΟΝΙΣΤΗΣ: ΛΟΙΖΟΣ ΕΥΑΓΓΕΛΛΟΣ

ΟΜΙΛΗΤΕΣ: ΛΟΙΖΟΣ ΕΥΑΓΓΕΛΟΣ, ΡΑΧΙΩΤΗΣ ΧΡΗΣΤΟΣ

**13.00-13.30 ΔΙΑΛΕΙΜΜΑ**

**13.30-14.30 ΠΡΑΚΤΙΚΟ ΣΕΜΙΝΑΡΙΟ ΚΑΤΑΣΚΕΥΗΣ ΝΑΡΘΗΚΩΝ**

ΣΥΝΤΟΝΙΣΤΕΣ: ΛΟΙΖΟΣ ΕΥΑΓΓΕΛΟΣ, ΡΑΧΙΩΤΗΣ ΧΡΗΣΤΟΣ, ΝΤΟΥΛΟΥΠΑΣ ΦΡΑΓΚΙΣΚΟΣ

ΣΤΑΔΙΑ ΚΑΤΑΣΚΕΥΗΣ ΑΘΛΗΤΙΚΟΥ ΝΑΡΘΗΚΑ

**14.30 ΤΕΛΕΤΗ ΛΗΞΗΣ**

Στο πλαίσιο του τριήμερου συνεδρίου, θα πραγματοποιηθούν αγώνες beach volley το Σάββατο 09/09 στις 18.00 καθώς και πρωινή γυμναστική (yoga) στην παραλία Σάββατο και Κυριακή 8-9 π.μ.

Οι αγώνες beach volley θα πραγματοποιηθούν στα δημοτικά γηπεδάκια στην παραλία της Κυπαρισσίας.

Όποιος ενδιαφέρεται να δηλώσει συμμετοχή μπορεί να απευθυνθεί στον Νικητόπουλο Αριστείδη για το beach volley και στην Μουστάκη Χριστίνα, μέλη του Οδοντιατρικού Συλλόγου Μεσσηνίας.

Η μορφή των αγώνων (όμιλοι, νοκ άουτ κτλ) θα κριθεί ανάλογα με τον αριθμό των συμμετεχουσών/όντων.

τηλ: 6942011947

email: [nikaris85@gmail.com](mailto:nikaris85@gmail.com)

τηλ: 6948062540

email: [christina.moustaki@gmail.com](mailto:christina.moustaki@gmail.com)

**ΤΟ ΣΥΝΕΔΡΙΟ ΣΥΝΔΙΟΡΓΑΝΩΝΕΤΑΙ ΑΠΟ ΤΗΝ ΕΕΑΘΛΟ,** **ΤΟΝ ΟΔΟΝΤΙΑΤΡΙΚΟ ΣΥΛΛΟΓΟ ΜΕΣΣΗΝΙΑΣ, ΤΟΝ ΟΔΟΝΤΙΑΤΡΙΚΟ ΣΥΛΛΟΓΟ ΑΡΚΑΔΙΑΣ, ΤΗΝ ΠΕΡΙΦΕΡΕΙΑ ΠΕΛΟΠΟΝΝΗΣΟΥ ΚΑΙ ΤΟΝ ΔΗΜΟ ΤΡΙΦΥΛΙΑΣ**

**ΤΟ ΘΕΩΡΗΤΙΚΟ ΚΑΙ ΤΑ ΠΡΑΚΤΙΚΑ ΜΕΡΗ ΤΟΥ ΣΥΝΕΔΡΙΟΥ ΜΟΡΙΟΔΟΤΟΥΝΤΑΙ ΑΠΟ ΤΟ ΙΕΘΕ ΤΗΣ Ε.Ο.Ο.**

**ΒΙΟΓΡΑΦΙΚΑ ΟΜΙΛΗΤΩΝ**

**Ανδριτσάκης Παναγιώτης,** MSc. Είναι απόφοιτος της Οδοντιατρικής Σχολής Αθηνών, ΕΚΠΑ (1992). Το 1996 λαμβάνει την ειδικότητα της Οδοντικής Προσθετικής από το Πανεπιστήμιο TUFTS της Βοστώνης. Το 1998 λαμβάνει τίτλο Master από το ίδιο Πανεπιστήμιο. Το χρονικό διάστημα 1996-98 διετέλεσε μέλος του διδακτικού προσωπικού του τμήματος προσθετικής του Πανεπιστημίου TUFTS στο προπτυχιακό και μεταπτυχιακό πρόγραμμα. Το 1997 κέρδισε το βραβείο «Gino Passamonti’s teaching Fellowship», από το πανεπιστήμιο TUFTS. Το χρονικό διάστημα 1999-2011 και 2015-2019 υπήρξε επιστημονικός συνεργάτης του τμήματος οδοντικής Προσθετικής του Πανεπιστημίου Αθηνών. Είναι μέλος πολυάριθμων Ελληνικών και Διεθνών Επιστημονικών Εταιρειών και τέως πρόεδρος της Εταιρείας Οδοντοστοματολογικής Ερεύνης.Έχει συμμετάσχει ως ομιλητής – εκπαιδευτής σε μεγάλο αριθμό επιστημονικών ομιλιών και σεμιναρίων. Διατηρεί ιδιωτικό ιατρείο στην Αθήνα με αποκλειστικότητα στην Οδοντική Προσθετική.

**Αρμπής Σπυρίδων,** MSc. Είναι απόφοιτος της Οδοντιατρικής Σχολής Αθηνών, ΕΚΠΑ με μεταπτυχιακές σπουδές στο πεδίο της Διεθνούς Ιατρικής - Διαχείρισης Kρίσεων Yγείας με κατεύθυνση την Παγκόσμια Υγεία, στην Ιατρική Σχολή του ΕΚΠΑ & μετεκπευδευθείς στο Tanzanian Training Centre for International Health το έτος 2019 στην πόλη Ιφακάρα της Τανζανίας στην Αφρική.  Διατηρεί ιδιωτικό Οδοντιατρείο στο Αίγιο Αχαΐας με αντικείμενο την γενική Οδοντιατρική. Μέλος της ΕΕΑΘΛΟ.

**Αρχοντοπούλου Αγγελική,** MSc. Είναι απόφοιτος της Οδοντιατρικής Σχολής Αθηνών, ΕΚΠΑ, με εξειδίκευση στην Περιοδοντολογία (ΕΚΠΑ) και Laser Safety Officer (Aachen). Υπότροφος ΙΚΥ. Έχει διατελέσει Επιστημονικός Συνεργάτης του τμήματος Περιοδοντολογίας του Πανεπιστημίου Αθηνών και έχει συμμετάσχει σε διεθνή συνέδρια, αλλά και σε ελληνικά συνέδρια ως ομιλήτρια, ενώ έχει δημοσιεύσει επιστημονικά άρθρα σε έγκριτα ελληνικά και διεθνή περιοδικά. Είναι μέλος της Ελληνικής Περιοδοντολογικής Εταιρείας, της Ευρωπαϊκής Περιοδοντολογικής Εταιρείας και της ΕΕΑΘΛΟ.

**Βαδιάκας Γεώργιος,** MSc, PHD Είναι Μόνιμος Επίκουρος Καθηγητής, Εργαστήριο Παιδοδοντιατρικής, Οδοντιατρική Σχολή, ΕΚΠΑ. Εξειδίκευση στην Παιδοδοντιατρική, University of North Carolina, Chapel Hill, USA. Έχει διατελέσει Πρόεδρος της ΕΠΕ, Αντιπρόσωπος στην EAPD, Διευθυντής σύνταξης του περιοδικού “Παιδοδοντία”, Κριτής άρθρων στα “Παιδοδοντία”, “Ελληνικά Στοματολογικά Χρονικά”, “European Archives of Pediatric Dentistry”, “International Journal of Pediatric Dentistry”. Υπότροφος του ΙΚΥ και βραβευθείς της AAPD, Seattle, Washinghton. Έχει περισσότερες από 50 δημοσιεύσεις σε διεθνή και ελληνικά περιοδικά με περισσότερες των 1000 αναφορών στη διεθνή βιβλιογραφία. Εκλεγμένος εκπρόσωπος στην ΕΟΟ, Μέλος ΕΕΑΘΛΟ.

**Βλασιάδης Κωνσταντίνος,** MSc, PhD Συντονιστής Οδοντίατρος 7ης ΥΠΕ Διευθυντής ΕΣΥ, Οδοντιατρική Κλινική ΠαΓΝΗ, Ειδικότητα στην Οδοντοφατνιακή Χειρουργική, Μεταπτυχιακό ‘Διοίκηση Μονάδων Υγείας’, ΕΑΠ, Μεταδιδακτορική έρευνα, Εργαστήριο Προγραμματισμού της Υγείας, Τμήμα Ιατρικής Παν/μίου Κρήτης. Εξειδίκευση στην ‘Οργάνωση και Διοίκηση Υπηρεσιών Υγείας’, ΕΚΠΑ. Εξειδίκευση στην ‘Διαχείριση Ανθρωπίνων Πόρων’, ΕΚΠΑ. Επιμόρφωση στη ‘Διοίκηση Ανθρώπινου Δυναμικού στον Τομέα της Υγείας’, ΕΚΠΑ, mini-MBA στη Διαχείριση Ανθρώπινου Δυναμικού, Παν/μιο Αιγαίου. Διδάσκων στο ΠΜΣ, Τμήμα Ιατρικής, Πανεπιστήμιο Κρήτης, Συμμετοχές σε ελληνικά και ξένα συνέδρια, και δημοσιεύσεις, επίβλεψη μεταπτυχιακών εργασιών, κλινικά φροντιστήρια. Κριτής σε 14 επιστημονικά περιοδικά. Μέλος ΕΕΑΘΛΟ.

**Καρδαρά Παναγιώτα,** MSc. Είναι απόφοιτος της Οδοντιατρικής Σχολής Αθηνών και διατηρεί ιατρείο στους Γαργαλιάνους Μεσσηνίας από το 2017 όπου επέστρεψε στη γενέτειρά της μετά από επταετή εργασία στην Ολλανδία, με σεμινάρια στην επανορθωτική οδοντιατρική, παιδοδοντιατρική και ορθοδοντική. Μέλος της IADT, EAPD και του ΔΣ της ΕΕΑΘΛΟ. Συμμετείχε ως εθελόντρια στα Special Olympics, Navarino Ironman καθώς και προγράμματα αθλητικά και προληπτικής οδοντιατρικής που διοργανώνει ο ΟΣΜεσσηνίας. Αγαπά τον αθλητισμό, τα παιδιά κι ενημερώνεται όσο πιο τακτικά γίνεται για το οδοντικό τραύμα, τα πρωτόκολλα και τις εξελίξεις τους.

**Κουιμτζής Θεόδωρος,** MSc. Είναι απόφοιτος της Οδοντιατρικής Σχολής του ΑΠΘ με μεταπτυχιακές σπουδές και εξειδίκευση στην Παιδοδοντιατρική, στις Οδοντιατρικές Σχολές του Πανεπιστημίου Paris V, René Descartes, Γαλλία και Αθηνών, ΕΚΠΑ. Είναι ιδρυτικό μέλος και Επίτιμος Πρόεδρος της ΕΕΑΘΛΟ. Ως Πρόεδρος της ΕΕΑΘΛΟ, έχει συμμετάσχει σε Πανελλήνια συνέδρια και ημερίδες και έχει κάνει πολλές ομιλίες και ανακοινώσεις εργασιών με θεματολογία που άπτεται του αντικειμένου της Αθλητικής Οδοντιατρικής και της Τραυματιολογίας.

**Κούρτης Στέφανος.** Έλαβε Πτυχίο Οδοντιατρικής από την Οδοντιατρική Σχολή του ΕΚΠΑ το 1986. Μετεκπαιδεύτηκε στην Οδοντιατρική Σχολή Πανεπιστημίου Τubingen της (τότε) Δ. Γερμανίας στην Προσθετική και τα Οδοντικά Εμφυτεύματα. Από το 1990 διδάσκει στην Οδοντιατρική Σχολή του ΕΚΠΑ και σήμερα είναι Αναπληρωτής Καθηγητής και Διευθυντής του Εργαστηρίου Προσθετικής. Για πολλά χρόνια έχει συμμετάσχει σε ελληνικά και διεθνή Συνέδρια με Εισηγήσεις καθώς και σε Μετεκπαιδευτικά μαθήματα Επιστημονικών Εταιρειών και Οδοντιατρικών Συλλόγων ενώ έχει και πολυάριθμες δημοσιεύσεις σε ελληνικά και διεθνή περιοδικά.

**Κυρανούδη Αικατερίνη,** MSc. Είναι απόφοιτος της Οδοντιατρικής Σχολής Αθηνών, ΕΚΠΑ με μεταπτυχιακές σπουδές στην Παιδοδοντιατρική, στο πανεπιστήμιο της IOWA, USA. Υπότροφος ΙΚΥ εξωτερικού. Κριτής στο European Archives of Paediatric Dentistry. Ιδρυτικό μέλος και Ταμίας της ΕΕΑΘΛΟ. Μέλος της ΕΟΟ. Ασκεί ανελλιπώς την οδοντιατρική στους μικρούς της ασθενείς στα ιδιωτικά της ιατρεία.

**Λοϊζος Ευάγγελος,** MSc. Είναι οδοντίατρος, με εξειδίκευση στην Προσθετική και υποψήφιος Διδάκτωρ ΕΚΠΑ. Από το2016, όπου ολοκλήρωσε το Sports Dentistry Course στο Eastman, UCL, είναι μέλος της ΕΕΑΘΛΟ και Γενικός Γραμματέας της εταιρείας, ελπίζοντας να συμβάλλει στη διάδοση της Αθλητικής Οδοντιατρικής στην Ελλάδα.

**Μάνος Αλέξανδρος,** MSc Είναι ιδρυτικό μέλος της ΕΕΑΘΛΟ. Ολυμπιονίκης και παγκόσμιος πρωταθλητής στο άθλημα των καταδύσεων από βατήρες, εξού και η αγάπη του για την αθλητική οδοντιατρική. Αποφοίτησε από την Οδοντιατρική Αθηνών και έκανε ειδικότητα Ορθοδοντικής στο Tel Aviv University, Ισραήλ. Ασκεί την ειδικότητά του στα ιδιωτικά του ιατρεία.

**Μελακόπουλος Ιωάννης** του Ανδρέα αποφοίτησε από την Οδοντιατρική Σχολή του Πανεπιστημίου της Αθήνας το 1992 και ανακηρύχτηκε Διδάκτωρ της Ιατρικής Σχολής του ΕΚΠΑ με βαθμό Άριστα το 1999. Ασκήθηκε στη Γενική Χειρουργική για ένα χρόνο (1999-2000) και στην Στοματική & Γναθοπροσωπική Χειρουργική στην οποία απέκτησε τον τίτλο το 2003. Μετεκπαιδεύτηκε στα νοσοκομεία Central Middlessex Hospital και Chelseα του Λονδίνου τα έτη 2002-2003 και 2009-2010. Διατέλεσε συνεργάτης της Κλινικής Στοματικής & Γναθοπροσωπικής Χειρουργικής ΕΚΠΑ τα έτη 1994-1998 και 2005-σήμερα. Από το 2004 διατηρεί ιδιωτικό ιατρείο στην Αθήνα και είναι επιστημονικός υπεύθυνος της κλινικής Στοματικής και Γναθοπροσωπικής Χειρουργικής του ΔΘΚΑ «ΥΓΕΙΑ». Έχει 52 δημοσιεύσεις σε διεθνή και ελληνικά περιοδικά που έχουν περισσότερες από 2700 ετεροαναφορές (Citations-Google Scholar 2023). Έχει 160 ανακοινώσεις σε διεθνή και ελληνικά συνέδρια και 35 εισηγήσεις κατόπιν πρόσκλησης. Είναι πρόεδρος του ΔΣ της Στοματολογικής Εταιρείας της Ελλάδος. Μιλάει Αγγλικά και Γαλλικά.

**Νάκα Όλγα, DDS, MClinDent, PhD, FICD** είναι Επίκουρη Καθηγήτρια στον Τομέα Προσθετικής στο Αριστοτέλειο Πανεπιστήμιο Θεσσαλονίκης. Είναι επίσης Honorary Teacher και Module Coordinator στα μεταπτυχιακά προγράμματα MClinDent in Fixed and Removable Prosthodontics και MSc in Aesthetic Dentistry στο King’s College London αντίστοιχα. Ολοκλήρωσε τις προπτυχιακές τις σπουδές στο Α.Π.Θ., όπου και συνέχισε τις μεταπτυχιακές της σπουδές, λαμβάνοντας το τίτλο του διδάκτορα. Ολοκλήρωσε το μεταπτυχιακό πρόγραμμα Master of Clinical Dentistry in Fixed and Removable Prosthodontics στο King’s College London, όπου μεταξύ άλλων είχε την τιμή να λάβει την υποτροφία Henry Schein Leadership Scholarship για τη μέχρι τώρα συμβολή της στον τομέα της Οδοντιατρικής. Πλέον των μεταπτυχιακών της σπουδών, έχει ολοκληρώσει μετεκπαιδευτικό πρόγραμμα στην Εμφυτευματολογία στη διεθνή επιστημονική εταιρεία Ιnternational Team for Implantology (ΙΤΙ). Τα κύρια ερευνητικά της ενδιαφέροντα περιλαμβάνουν τις προσθετικές αποκαταστάσεις ελάχιστης παρέμβασης, την παθητική εφαρμογή των επιεμφυτευματικών αποκαταστάσεων, τις επένθετες επιεμφυτευματικές αποκαταστάσεις και τις εφαρμογές της ψηφιακής τεχνολογίας στην Οδοντιατρική. Είναι συγγραφέας και συ-συγγραφέας σε επιστημονικές μελέτες, δημοσιευμένες σε ελληνικά και διεθνή έγκριτα περιοδικά, σε κεφάλαια βιβλίου και έχει λάβει μέρος σε ανακοινώσεις και εισηγήσεις σε ελληνικά και διεθνή συνέδρια. Μέλος ΕΕΑΘΛΟ.

**Παπακώστα Βερονίκη,** MD, DDS, PhD Στοματικός & Γναθοπροσωπικός Χειρουργός, Επιμελήτρια Α’ ΕΣΥ, Κλινική Γναθοπροσωπικής Χειρουργικής Ιατρικής Σχολής Αθηνών, ΠΓΝ ΑΤΤΙΚΟΝ. Ιδρυτικό Μέλος της ΕΕΑΘΛΟ. Μέλος πολλών Επιστημονικών Εταιρειών & Οργανωτικών Επιτροπών. Προεδρεία, παρουσίαση επιστημονικών εργασιών, παρακολούθηση και διδασκαλία σε διεθνή και ελληνικά συνέδρια. Συγγραφή κεφαλαίων σε 2 επιστημονικά συγγράμματα, αρκετές δημοσιεύσεις σε διεθνή επιστημονικά περιοδικά και 4 βραβεία σε επιτοίχιες παρουσιάσεις. Το ενδιαφέρον της εντοπίζεται στην Τραυματιολογία του Σπλαγχνικού Κρανίου, τη Χειρουργική Αντιμετώπιση των Όγκων του Στόματος & Προσώπου, την Ιστική και Οστική Αναγέννηση των Γνάθων, τις Αισθητικές Επεμβάσεις στο Πρόσωπο, τη Χειρουργική των Σιελογόνων Αδένων και την αντιμετώπιση των Παθήσεων των Κροταφογναθικών αρθρώσεων.

**Ραχιώτης Χρήστος,** PhD Είναι Αναπληρωτής Καθηγητής Οδοντικής Χειρουργικής, Οδοντιατρική Σχολή ΕΚΠΑ και Πρόεδρος της ΕΕΑΘΛΟ. Έχει 105 δημοσιεύσεις. Ερευνητικά ασχολείται με το σάλιο, την τερηδόνα και την αθλητική οδοντιατρική. Είναι μέλος διαφόρων επιστημονικών εταιρειών.

**Ίλεια Ρούσσου,** Επίκουρη Καθηγήτρια στο Εθνικό και Καποδιστριακό Πανεπιστήμιο Αθηνών. Πήρε το πτυχίο Οδοντιατρικής από το Πανεπιστήμιο Αθηνών. Στην συνέχεια εξειδικεύτηκε στην Προσθετική (Prosthodontics) στο Πανεπιστήμιο Temple, USA και στον Στοματοπροσωπικό Πόνο (Orofacial Pain) στο Kentucky University, USA.Είναι κάτοχος διδακτορικού διπλώματος από το ΕΚΠΑ. Τα ερευνητικά ενδιαφέροντά της αποτελούν οι συγκλεισιακές διαταραχές, ο βρυγμός και η αλληλεπίδραση τους στο στοματογναθικό σύστημα. Η Ίλεια Ρούσσου πραγματοποιεί ομιλίες και σεμινάρια στην Ελλάδα και στο Εξωτερικό, σε θέματα Γναθοπροσωπικού Πόνου, διάγνωσης των διαταραχών αυτών και θεραπείας τους, ολικές προσθετικές αποκαταστάσεις, οδοντικής σύγκλεισης και διαταραχές αυτής. Είναι μέλος πολλών επιστημονικών εταιριών τόσο στην Ελλάδα όσο και στο Εξωτερικό, έχοντας συμβάλλει παράλληλα στην διοργάνωση διεθνών συνέδριων στην χώρα μας. Διατηρεί ιδιωτικό ιατρείο που εξειδικεύεται στην Προσθετική και στην αντιμετώπιση όλων των μορφών Γναθοπροσωπικού Πόνου.

**Συκαράς Νικήτας,** Επίκουρος Καθηγητής Κινητής Προσθετικής στην Οδοντιατρική Σχολή ΕΚΠΑ και υπεύθυνος κλινικής άσκησης του Μεταπτυχιακού Προγράμματος Προσθετικής. Είναι απόφοιτος της Οδοντιατρικής Σχολής ΕΚΠΑ και ολοκλήρωσε το μεταπτυχιακό πρόγραμμα ειδίκευσης στην Προσθετική με ταυτόχρονη λήψη διδακτορικού διπλώματος PhD στην Οδοντιατρική Σχολή Baylor του Παν/μίου Texas A&M, USA. Είναι Fellow ITI και διετέλεσε Πρόεδρος του Τμήματος και Υπεύθυνος εκπαίδευσης ΙΤΙ Ελλάδας & Κύπρου για 12 χρόνια. Διατηρεί ιδιωτικό ιατρείο με άσκηση της Προσθετικής Οδοντιατρικής και Οδοντικής Εμφυτευματολογίας. Έχει δημοσιεύσει πολυάριθμα άρθρα σε Ελληνικά και ξενόγλωσσα περιοδικά, κεφάλαια σε βιβλία και έχει μεταφράσει 4 Οδοντιατρικά συγγράμματα. Έχει περισσότερες από 220 συμμετοχές σε συνέδρια εσωτερικού και εξωτερικού με ανακοινώσεις, εισηγήσεις, στρογγυλά τραπέζια και πρακτικές επιδείξεις και έχει υπάρξει κριτής σε Ελληνικά και διεθνή περιοδικά. Το κλινικό και ερευνητικό του ενδιαφέρον εστιάζεται στην εφαρμογή των οδοντικών εμφυτευμάτων στην κλινική πράξη και στην τεκμηριωμένη χρήση καινοτομιών στην Προσθετική Οδοντιατρική.

**Τζίμπουλας Νέστορας,** MSc. Είναι απόφοιτος της Οδοντιατρικής Σχολής Αθηνών, ΕΚΠΑ με μεταπτυχιακές σπουδές στην Ενδοδοντία στο ACTA University of Amsterdam, Ολλανδίας. Εργάζεται στη Χάγη, Ολλανδίας και στο ιδιωτικό του ενδοδοντολογικό ιατρείο και κέντρο αντιμετώπισης οδοντικού τραύματος “ROOTS” στην Αθήνα. Έχει λάβει το διεθνές βραβείο Fellowship της IADT, έχει επιμεληθεί της μετάφρασης στην Ελληνική γλώσσα των τελευταίων επίσημων κατευθυντήριων οδηγιών αντιμετώπισης του οδοντικού τραύματος της IADT (Dental Trauma Guidelines 2020) καθώς και της διεθνούς εφαρμογής πρώτων βοηθειών για οδοντικούς τραυματισμούς “ToothSOS” της IADT. Επίσης έχει ιδρύσει την ηλεκτρονική πλατφόρμα διαχείρισης oδοντικών τραυματισμών τόσο για ασθενείς όσο και για οδοντιάτρους, www.dentaltrauma.gr. Έχει συμμετάσχει σε ερευνητικές εργασίες και διεθνή συνέδρια με θέμα το τραύμα. Κριτής στο Dental Traumatology Journal και στο European Archives of Paediatric Dentistry. Μέλος του ΔΣ της ΕΕΑΘΛΟ.

**Τράπαλης Ιωάννης,** Σπούδασε Οδοντοτεχνική στα ΤΕΙ Αθήνας και κατόπιν Οδοντιατρική στο ΑΠΘ.  Είναι μέλος του ΔΣ της Ελληνικής Οδοντιατρικής Ομοσπονδίας και ιδρυτικό μέλος και Αντιπρόεδρος της ΕΕΑΘΛΟ. Αντιπρόεδρος του Πειραϊκού Ομίλου Σκακιστών. Ενδιαφέρεται ιδιαίτερα για τα κοινά, τον αθλητισμό και τα ταξίδια...

**Δρ. Τσιχλάκης Κώστας,** Είναι Ομότιμος Καθηγητής της Οδοντιατρικής Σχολής του Εθνικού και Καποδιστριακού Πανεπιστημίου Αθηνών. Έλαβε το πτυχίο της Οδοντιατρικής Σχολής Αθηνών το 1976 και έκανε μεταπτυχιακές σπουδές στη Διαγνωστική και Ακτινολογία Στόματος καθώς και Master of Science στο Πανεπιστήμιο, Loyola University of Chicago, Η.Π.Α. Έλαβε το Διδακτορικό του Δίπλωμα από το Πανεπιστήμιο Αθηνών το 1984.Το 1985 διορίστηκε Λέκτορας στην Οδοντιατρική Σχολή του Πανεπιστημίου Αθηνών και ακολουθώντας όλες τις βαθμίδες της Ακαδημαϊκής Ιεραρχίας, το 2003 εκλέχθηκε Καθηγητής και Διευθυντής της Κλινικής Διαγνωστικής και Ακτινολογίας Στόματος της Οδοντιατρικής Σχολής, θέση που κατείχε για 18 χρόνια. Αφυπηρέτησε τον Αύγουστο του 2021 και τον Νοέμβριο του ίδιου έτους, του απενεμήθη από την Σύγκλητο, ο τίτλος του Ομότιμου Καθηγητή ΕΚΠΑ. Κατά την Πανεπιστημιακή του σταδιοδρομία, διετέλεσε ως: Αναπληρωτής Πρόεδρος της Οδοντιατρικής Σχολής, Διευθυντής των Μεταπτυχιακών Σπουδών, Πρόεδρος της Επιτροπής Προγράμματος Προπτυχιακών Σπουδών και Πρόεδρος της Επιτροπής Συνεχιζόμενης Εκπαίδευσης. Διετέλεσε τρεις φορές Πρόεδρος της Ελληνικής Εταιρείας Οδοντικής και Γναθοπροσωπικής Ακτινολογίας και Μέλος της Επιτροπής της Ευρωπαϊκής Ένωσης για τη συγγραφή των «Ευρωπαϊκών Οδηγιών» για την Ακτινοπροστασία στην Οδοντιατρική Ακτινολογία. Συμμετείχε σαν υπεύθυνος από την Ελλάδα στο Ευρωπαϊκό Ερευνητικό Πρόγραμμα SEDENTEX CT για τη συγγραφή των Οδηγιών για τη χρήση του Οδοντιατρικού Υπολογιστικού Τομογράφου Κωνικής Δέσμης. Υπήρξε εκλεγμένος Αντιπρόεδρος και Πρόεδρος της Ευρωπαϊκής Ακαδημίας Οδοντικής και Γναθοπροσωπικής Ακτινολογίας (European Academy of DentoMaxillofacial Radiology) για τα έτη 2004-2008. Υπήρξε μέλος της Οργανωτικής Επιτροπής πολλών Πανελληνίων Οδοντιατρικών Συνεδρίων και ήταν Πρόεδρος της Οργανωτικής Επιτροπής του 7ου Διεθνούς Συνεδρίου Γναθοπροσωπικής Ακτινολογίας και του 26ου Πανελληνίου Οδοντιατρικού Συνεδρίου. Έχει δημοσιεύσει περισσότερες από 140 επιστημονικές εργασίες σε Ελληνικά και Διεθνή περιοδικά, έχει γύρω στις 4.000 βιβλιογραφικές παραπομπές στη διεθνή βιβλιογραφία, είναι συ-συγγραφέας σε τέσσερα επιστημονικά συγγράμματα και έχει συμμετάσχει ως ομιλητής κατόπιν πρόσκλησης, σε πολυάριθμα ελληνικά και διεθνή συνέδρια.